Δήλωση πρόθεσης συμμετοχής σε μαθήματα της Α’ Εξεταστικής του Εαρινού Εξαμήνου 2019-20

Σύμφωνα με την απόφαση 29/21.05.2020 (<https://www.hmu.gr/news/16060>) της Συγκλήτου (σημείο Γ) οι φοιτητές θα πρέπει οπωσδήποτε, για λόγους προγραμματισμού και οργάνωσης των εξετάσεων, να δηλώσουν ορισμένες ημέρες πριν από την εξέταση ενός μαθήματος, ότι θα λάβουν μέρος σε αυτή.

Οι φοιτητές έχουν ήδη δηλώσει τα μαθήματα τους κατά την διάρκεια της περιόδου που οι δηλώσεις ήταν ανοικτές, στις αρχές του εξαμήνου, στο σύστημα της παρακολούθησης των σπουδών τους (<https://student.hmu.gr/>).

Καθώς όμως οι διαδικασίες των εξετάσεων θα είναι αρκετά διαφορετικές αυτή την εξεταστική περίοδο, είναι σημαντικό να δηλώσουν οι φοιτητές την πρόθεση τους να λάβουν μέρος στη εξέταση κάθε μαθήματος, με όποιον τρόπο αυτή έχει αποφασιστεί ότι θα γίνει («ΑΠΟ ΑΠΟΣΤΑΣΗ» ή «ΜΕ ΦΥΣΙΚΗ ΠΑΡΟΥΣΙΑ»).

Ο σύνδεσμος στον οποίο θα κάνουν την σχετική επιβεβαίωση οι φοιτητές, είναι στην διεύθυνση <https://eforms.hmu.gr/el-gr/exam2020e>.

Η διαδικασία της επιβεβαίωσης είναι εξαιρετικά απλή. Στην πράξη είναι ένα απλό click σε κάθε μάθημα που θέλετε να επιλέξετε.



Η επιβεβαίωση πρέπει να έχει δηλωθεί πριν τις 12/6/2020.

Σημαντική υπενθύμιση:

Για να λάβουν μέρος σε εξετάσεις από απόσταση, οι φοιτητές θα πρέπει να είναι εγγεγραμμένοι στα μαθήματα τους στο eclass και πρέπει να φροντίσουν για αυτό, αν δεν το έχουν κάνει ήδη.